钦定古今图书集成/明伦汇编/官常典/第620卷 > 《回吉州陈守启》文天祥
## 钦定古今图书集成/明伦汇编/官常典/第620卷 > 《回吉州陈守启》文天祥

分牧龙藩，此非子坐；退耕鹤陇，乃得公书。纷六辔之
光华，亶一廛之荣宠。某官照人，白雪有脚，阳春蒙福。
凡十万家，民歌载路。荐人至二千石，相谱满门。籍甚
嘘枯，居然起废。某岂堪作吏，真足为氓。倘一壑之无
他，维五云之在上。吟诗自乐，退求元亮之心；设榻相
看，徒感陈蕃之意。禀陈不敏，摧谢未央。